ຕຳຫຼວດ ເຢເມນ ຍິງປືນເຂົ້າໃສ່ ພວກປະທ້ວງ ຊາວຊີໄອ ທີ່ ນະຄອນ Sanaa 
ຕຳຫຼວດ​ເຢ​​ເມນ ຍິງ​ປືນເຂົ້າໃສ່​​ ພວກປະ​ທ້ວງຊາວ​ຊີໄອ ຢູ່​ໃນ​ນະຄອນຫລວງ​ Sanaa ເຮັດມີ​ຜູ້​ເສຍ​ຊີວິດ​ຢ່າງໜ້ອຍ​ສີ່ຄົນ ​ແລະ​ບາດ​ເຈັບຫ້າ​ຄົນ.
ຕຳຫລວດເຢເມນ ຍິງປືນເຂົ້າໃສ່ພວກປະທ້ວງຊາວ Shi’ite ກຸ່ມນຶ່ງຢູ່ໃນນະ ຄອນຫລວງຂອງປະເທດ ເຮັດມີຜູ້ເສຍຊີວິດ ຢ່າງໜ້ອຍສີ່ຄົນ ແລະໄດ້ຮັບບາດເຈັບຫ້າຄົນ ການຍິງກັນໃນວັນອັງຄານມື້ນີ້ ເກີດຂື້ນໃນຂະນະທີ່ພວກປະ ທ້ວງພະຍາຍາມ ຈະບຸກເຂົ້າໄປ ໃນຫ້ອງການນາຍົກລັດຖະ ມົນຕີ ທີ່ນະຄອນຫຼວງ Sanaa ໃນຂັ້ນຕົ້ນ ຕຳຫລວດໄດ້ຍິງແກັສນໍ້າຕາເຂົ້າໃສ່ ເພື່ອຂັບໄລ່ ພວກປະທ້ວງທີ່ໄດ້ໂຮມຊຸມນຸມ ມາຫລາຍອາທິດແລ້ວ ຮຽກ ຮ້ອງໃຫ້ລັດຖະບານລາອອກ ແລະໃຫ້ການຊ່ວຍເຫລືອເກື້ອ ກູນໃນດ້ານເຊື້ອໄຟຄືນໃໝ່ ປະທານາທິບໍດີ Abed Rabbo Mansour Hadi ໄດ້ຍຸບ ຄະນະລັດທະບານ ຂອງທ່ານ ໃນອາທິດແລ້ວນີ້ ແຕ່ວ່າການປະຍັງ ດຳເນີນຢູ່ອີກຕໍ່ໄປ ພວກປະທ້ວງທີ່ໄດ້ຮັບການໜູນຫລັງ ໂດຍພວກກະບົດ Huthi ທີ່ໄດ້ນຳພາການລຸກຮືຂື້ນ ໃນພາກເໜືອຂອງເຢເມນ ມາເປັນເວລາຫລາຍປີແລ້ວ ກ່ອນ ການຕົກລົງຢຸດຍິງກັບລັດ ຖະບານໃນປີ 2010